stanford-oval/wikipedia huggingface dataset:
Retinoblastooma
Hoitovaihtoehdot > Solunsalpaajat

Solunsalpaajia käytetään nykyisin yleisesti suurempien retinoblastoomien kutistamiseen ennen kuin ne tuhotaan lopullisesti laser-, jäädytys- tai sädehoidolla. Tätä hoitomuotoa käytetään pääasiassa, kun kyse on periytyvästä tautimuodosta. Periytymätöntä retinoblastoomaa sairastavan lapsen tauti on tavallisesti edennyt niin pitkälle ennen kuin se havaitaan, että silmän poisto on usein järkevämpi vaihtoehto kuin koko elimistöön vaikuttava solunsalpaajahoito. Viime vuosina hankalampia tautitapauksia hoidettaessa on ryhdytty käyttämään myös paikallisia, esimerkiksi lasiaiseen ruiskutettavia solunsalpaajia lisähoitoina.
Hoitovaihtoehdot > Levysädehoito

Jos kasvainpesäkkeet ovat pieniä, sijaitsevat lähellä toisiaan eikä niihin liity merkittävää kylvöä lasiaiseen, on mahdollista hoitaa silmä kiinnittämällä sen ulkopintaan kasvaimen kohdalle määräajaksi sädehoitolevy. Tällöin kasvaimeen voidaan antaa sädeannos ympäröivien kudosten kärsimättä paljoa. Käytössä on nykyisin beetasäteilyä tuottavia ruteniumlevyjä ja gammasäteilyä tuottavia jodilevyjä, jotka eivät vaikuta lainkaan silmäkuopan suuntaan. Tämä hoito ei lisää periytyvää retinoblastoomaa sairastavien riskiä saada myöhemmin sädehoitoalueen kasvaimia. Levysädehoitoa käytetään myös solunsalpaajahoidon jälkeen liitännäishoitona.
Hoitovaihtoehdot > Ulkoinen sädehoito

Mikäli potilaalla todetaan kasvainkylvöä lasiaiseen tai kasvain uusii ja muut hoidot eivät ole olleet tehokkaita, on käytettävä perinteistä sädehoitolaitteella annettavaa ulkoista sädehoitoa. Se on tehokas hoitomuoto, mutta ympäröivien kudosten saama sädeannos altistaa etentkin periytyvää tautia sairastavia muille pahanlaatuisille kasvaimille.
Hoitovaihtoehdot > Silmän poisto

Silmän poistaminen on edelleen järkevä hoitomuoto niissä tapauksissa, joissa käyttökelpoinen näkö silmästä on pysyvästi menetetty, etenkin jos kyse on periytymättömästä taudista, jolloin toinen silmä ei ole vaarassa sairastua.
Hoitovaihtoehdot > Kallonsisäisen kasvaimen hoito

Kallonsisäistä käpylisäkkeen tai turkinsatulan seudun retinoblastooma on vaikea parantaa. Leikkaus ei yleensä auta. Voimakas solunsalpaajahoito yhdistettynä luuytimensiirtoon, sädehoitoon tai molempiin saattaa tuhota tämänkin kasvaimen.
Ennuste

Nykyisin menetelmin hoidettujen retinoblastoomapotilaiden ennuste on erinomainen ja Suomessa kuolleisuus itse silmäkasvaimeen on alle 5 %. Yhden silmän tautia sairastavien toinen silmä on terve ja ennuste on myös näön suhteen erinomainen. Kahden silmän tautia sairastavien näön ennustetta huonontavat myöhemmät uudet kasvainpesäkkeet tai aikaisemmin hoidettujen pesäkkeen uusintakasvu. Molempien ilmaantumistodennäköisyys pienenee iän karttuessa.
Periytyvää retinoblastoomaa sairastavien ennustetta huonontavat käpylisäkken kasvaimet, osteosarkoomat ja muut pahanlaatuiset kasvaimet, joille he geenivirheensä vuoksi ovat tavallista alttiimpia.
Yleiset lähteet

Kivelä, Tero: Retinoblastooma - monimuotoinen silmätauti. Duodecim, 1992, 108. vsk, nro 2, s. 138.  Helsinki:  Suomalainen Lääkäriseura Duodecim. Suomi
The Best Damn Thing (kappale)

| ”The Best Damn Thing” Avril Lavigne |
| --- | --- | --- |

Singlen tiedot
 Albumilta: The Best Damn Thing
 Äänitetty : 2006
 Julkaistu: 24. kesäkuuta 2008
 Tekijä(t): Butch Walker, Avril Lavigne
 Tuottaja(t): Butch Walker
 Tyylilaji: pop-punk, glam rock
 Kesto: 03.09
 Levy-yhtiö: RCA
Avril Lavignen muut singlet
| ”Hot” 2008 | ”The Best Damn Thing” 2008 | ”Alice” 2010 |
The Best Damn Thing on Avril Lavignen kappale vuodelta 2008. Siitä on tehty video, jossa Lavigne on cheerleaderina ja laulaa lavalla.
Avril Lavigne
| --- | --- |
Studioalbumit:   Let Go  Under My Skin  The Best Damn Thing  Goodbye Lullaby  Avril Lavigne  Head Above Water  Love Sux 
EP:t:   Angus Drive  Live Acoustic 
DVD:t:   My World  Live at Budokan  Live in Toronto 
Singlet:   ”Complicated”  ”Sk8er Boi”  ”I'm With You”  ”Losing Grip”  ”Don't Tell Me”  ”My Happy Ending”  ”Nobody's Home”  ”He Wasn't”  ”Girlfriend”  ”When You’re Gone”  ”Hot”  ”The Best Damn Thing”  ”Alice”  ”What the Hell”  ”Smile”  ”Wish You Were Here”  ”How You Remind Me”  ”Here's To Never Growing Up”  ”Rock N Roll”  ”Let Me Go”  ”Hello Kitty”  ”Fly”  ”Head Above Water”  ”Dumb Blonde”
The Love Parade (kappale)

| ”The Love Parade” The Undertones |
| --- | --- | --- |

Singlen tiedot
 Formaatti: 7" vinyyli
 Tuottaja(t): Mike Hedges &   The Undertones
 Tyylilaji: power pop
 Levy-yhtiö: Ardeck
The Undertones -yhtyeen muut singlet
| ”Beautiful Friend” 1981 | ”The Love Parade” 1982 | ”Got to Have You Back” 1982 |
The Love Parade on pohjoisirlantilaisen The Undertones -yhtyeen singlejulkaisu vuodelta 1982. Se on ilmestynyt Ardeck-levymerkillä ja valmistaja on The Undertones Ltd. Tuottajina ovat toimineet Mike Hedges ja yhtye itse.
Singlen suojakuoren ja takakannen valokuvan viisimiehisestä yhtyeestä on toteuttanut Willie Doherty. Osallisena on ollut myös Bush Hollyhead.
Markkinoinnista, valmistuksesta ja jakelusta on vastannut EMI. Singlen suojakuoren on valmistanut Hollannissa EMI Services Benelux B.V., Uden.
Kappaleet

The Love Parade (säv. Damian O’Neill, Michael Bradley)
Like That (säv. O’Neill, Bradley)
Sanna Ojanen

Sanna Ojanen (o.s. Kahiluoto, s. 7. heinäkuuta 1969 Tampere) on suomalainen golfaaja. Hän voitti vuosina 1987–1989 kolme SM-mitalia naisten lyöntipelissä. Hän on myös kunnallispoliitikko. Hänet valittiin kunnallisvaaleissa 2008 Tampereen kaupunginvaltuustoon Kansallisen Kokoomuksen listalta. Hän pyrki myös eduskuntaan vuoden 2011 vaaleissa, muttei tullut valituksi.
Koulutukseltaan Ojanen on HSO-sihteeri. Hän työskenteli vuodesta 1998 alkaen Nokia Oyj:n johdon assistenttina, kunnes irtisanoutui helmikuussa 2011.
Ojanen on naimisissa jääkiekkoilija Janne Ojasen kanssa. Parilla on kolme yhteistä lasta, Katarina, Oskari ja Mikael.
Sanna Matinniemi

Sanna Matinniemi (s. 17. maaliskuuta 1990 Juankoski) on suomalainen oopperalaulaja, äänialaltaan jugendlich-dramaattinenselvennä sopraano.
Oopperadebyyttinsä Matinniemi teki Saksassa Lyric Opera Studio Weimarissa Mozartin Don Giovanni -oopperan Zerlinan roolissa vuonna 2011. Hän debytoi Savonlinnan Oopperajuhlilla vuonna 2017 Aulis Sallisen Kullervo-oopperan Sisaren roolissa. Sitä ennen Matinniemeä kuultiin Savonlinnassa vuonna 2016 ESMO ry:n esittämän Jiří Pauerin säveltämän Punahilkka-oopperan nimiroolissa. Hänen tähänastisiin ulkomailla esitettyihin rooleihinsa kuuluvat mm. Richard Straussin Ariadne auf Naxos-oopperan Ariadnen päärooli (Wien, 2021), Verdin I Lombardi -oopperan Viclinda (Staatsoper Banska Bystrica), Mozartin Così fan tutte -oopperan Fiordiligi (Schlosstheater Schönbrunn, Wien) sekä Händelin Oreste-oopperan Ifigenia (Schlosstheater Schönrunn, Wien.)
Oopperatöidensä lisäksi Matinniemi esiintyy orkesterisolistina ympäri Eurooppaa. Hän on myös liedlaulaja, ja on tullut Keski-Euroopassa tunnetuksi eritoten kansallissäveltäjämme Jean Sibeliuksen yksinlaulutuotannon esittäjänä[lähde? ]. 
Suomessa Matinniemi on esiintynyt paljon pianisti Jenna Ristilän kanssa.
Matinniemi on palkittu useissa laulukilpailuissa, muun muassa Kangasniemen laulukilpailuissa (2012), Kansainvälisessä Sibelius-laulukilpailuissa (2015) sekä Savonlinnan Oopperajuhlien Timo Mustakallio-laulukilpailuissa Eero Rantala-palkinnolla (2015).
Suomessa Matinniemen opettajana on toiminut  Kuopion konservatoriossa vuosina 2009–2012 mezzosopraano Marjatta Airas.
Matinniemi opiskeli ulkomailla Wienissä Universität für Musik und darstellende Kunst-yliopistossa, josta hän valmistui korkeimmin mahdollisin arvosanoin (summa cum laude) kamarilaulajatar Krassimira Stoyanovan oppilaana.[lähde? ]
Sanna Nygård

Sanna Nygård Jyväskylän Kalevan kisoissa vuonna 2018.
Sanna Sofia Nygård (s. 22. maaliskuuta 1988 Vaasa) on suomalainen uransa päättänyt pituushyppääjä ja kolmiloikkaaja. Hän edusti Vasa Idrottssällskapia ja häntä valmensi uransa aikana Jens Wallin ja Oscar Gidewall.
Kalevan kisoissa Nygård voitti SM-kultaa pituushypyssä vuonna 2015. Kolmiloikassa hän on saavuttanut hopeaa vuosina 2011, 2016 ja 2017 sekä pronssia vuosina 2012, 2013, 2014 ja 2018. Sisäratojen SM-kilpailuista Nygård on voittanut pituushypyssä kultaa vuonna 2014 ja kolmiloikassa hopeaa 2013, 2014, 2015, 2017 ja 2018 sekä pronssia 2010 ja 2011.
Vuoden 2012 Suomi–Ruotsi-maaottelussa Nygård voitti kolmiloikan silloisella ennätyksellään 13,31 m. Vuonna 2014 hän voitti hallimaaottelun kolmiloikan Tampereella. Universiadeissa 2015 hän sijoittui pituushypyssä kuudenneksi. Hän karsiutui loppukilpailusta Portlandin MM-hallikilpailuissa 2016.
Nygårdin ennätys kolmiloikassa on ulkoradoilla 13,81 m (2018) ja sisäradoilla 13,63 m (2016) sekä pituushypyssä ulkoradoilla 633 cm (2015) ja sisäradoilla 617 cm (2014).
Nygård on opiskellut Svenska handelshögskolanissa.
Selkäleikkaus

Selkäleikkaus on ortopedian tai neurokirurgian alaan kuuluva leikkaus. Se kohdistuu selän hermorakenteisiin ja tukirakenteisiin kuten  luustoon ja nivelsiteisiin. Vähäinen osa selkäleikkauksista aiheutuu akuuteista vammoista. Myös kroonisesti kivulloisia selkiä voidaan operoida, kun potilas ei pärjää selkäongelmansa kanssa jokapäiväisessä elämässä ja jos tiedetään että leikkauksesta on hyvä apu.
Leikkausaihe voi olla välilevytyrä, selkäydinkanavan tai hermojuurikanavan ahtauma, nikamasiirtymä, osteoporoottinen murtuma, etäpesäke, hyvänlaatuinen kasvain tai muu rakennemuutos. Joskus leikkauksen aiheena voi olla sellainen vaikea virheasento, josta on suuri haitta.
Ortopedi tai neurokirurgi leikkaavana lääkärinä pystyy arvioimaan onko leikkaus tarpeen. Yleislääkäri lähettää  potilaat erikoislääkärille arviointia varten jos leikkaushoitoa pitää harkita.
Selkäleikkauksesta toipuminen riippuu täysin leikkauksen syystä ja tehdystä leikkauksesta. Kuntoutuminen vie kuitenkin usein kuukausia. Useimpien selkäleikkausten jälkeen normaalia ja kevyttä liikkumista sekä kuntouttavia harjotteita saa alkaa tehdä heti. Kipulääkityksen tarve vaihtelee leikkauksen laajuudesta ja syystä riippuen ja on myös yksilöllinen.
The Lucifer Effect

| The Lucifer Effect: How Good People Turn Evil |
| --- | --- |

Kirjailija:  Philip Zimbardo
Kustantaja:  Rider
Julkaistu:  2007
ISBN:  978-1-84-413577-6

Löydä lisää kirjojaKirjallisuuden teemasivulta
The Lucifer Effect: How Good People Turn Evil on Philip Zimbardon vuonna 2007 ilmestynyt kirja. Sosiaalipsykologian emeritusprofessori Philip Zimbardo arvioi, että tavalliset ihmiset kykenevät joissain tilanteissa tekemään toisille käsittämättömän julmia tekoja. Zimbardo viittaa suureen määrään käyttäytymistieteellistä koemateriaalia, joka osoittaa ihmisten voivan helposti jättää tekemättä sen mikä on oikein, jos tilanne ei näytä otolliselta. Yhteisöllisen paineen alla he saattavat muuttaa vaikkapa selvää näköhavaintoa vääräksi tai pystyvät tuottamaan vaarallista kipua tuntemattomalle.
Aiheesta muualla

Jussi Valtonen: Pahuuden ytimessä[vanhentunut linkki]. Kirkko ja kaupunki 38/2007.
Jussi Valtonen: Kuka on vastuussa, kun sotilas kiduttaa vankia?[vanhentunut linkki] Helsingin sanomat 16.9.2007.
Tervasalmi (Keuruu)

| Tervasalmi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′24″N, 24°17′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Tervapuro 
Järvinumero:  35.654.1.019
Mittaustietoja
Pinnankorkeus:  160,6 m  
Rantaviiva:  1,187 km  
Pinta-ala:  1,657 ha  
Saaria:  ei saaria 
 fiTervasalmi 
Tervasalmi  on Keski-Suomessa Keuruulla Yltiän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,7 hehtaaria ja se on 550 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Servius

Servius on roomalainen nimi, jonka tunnettuja kantajia olivat muun muassa:
Servius Tullius, kuudes Rooman myyttisistä kuninkaista
Maurus Servius Honoratus, grammaatikko
Servius Sulpicius Galba, Rooman keisari vuosina 68-69
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Servius”, voi hakea sivunnimihaulla, laajalla sivunnimihaulla tai tekstihaulla.
The Love of Siam

Vasemmalta oikealle: näyttelijät Mario Maurer, Kanya Rattanapetch, Witwisit Hiranyawongkul ja ohjaaja Chukiat Sakwirakul.
The Love of Siam (thaiksi รักแห่งสยาม, Rak haeng Sayam) on vuonna 2007 valmistunut thaimaalainen elokuva, joka on tyylilajiltaan romanttinen draama. Sen on ohjannut Chukiat Sakwirakul (ชูเกียรติ ศักดิ์วีระกุล). Elokuva kertoo rakkaudesta kahden pojan välillä. Pääosissa ovat Witwisit Hiranyawongkul (Mio) ja Mario Maurer (Tong). Elokuvaa levittää Sahamongkol Film International.
Aiheesta muualla

The Love of Siam Internet Movie Databasessa (englanniksi)
Selkäletto (Ii)

Selkäletto
| --- | --- |
Sijainti:  65°17′44″N, 024°51′58″E, Ii Suomi
| --- | --- |
Asukasluku:  kesäasuntoja
muokkaa - muokkaa wikitekstiä - muokkaa Wikidataa
Selkäletto Krunnien saariston eteläpuolella Perämerellä on yksi kolmesta saman nimisestä Iin kunnassa sijaitsevasta saaresta. Kivikkoinen saari sijaitsee noin yhdeksän kilometriä Krunnien saariston pääsaaren, Ulkokrunnin, eteläpuolella, ja noin 18 kilometrin päässä mantereelta. Saarella on pieni lampi.
Muut Iin kunnassa sijaitsevat Selkäletto-nimiset saaret ovat Selkäletto Seljänlahdella ja Selkäletto Praavan edustalla.
Selkäletto on vanha kalastajasaari, jota käytettiin 1800–1900-lukujen vaihteessa hylkeenpyynnin tukikohtana. Nykyisin saarella on seitsemän kalastajien mökkiä, näistä vanhimmat ovat 1950-luvulta.
Saaren keskiosassa sijaitsee kivilatomus, vanha merimerkki ja muinaisjäännös, jonka ovat perimätiedon mukaan rakentaneet suomalaiset työmiehet venäläisten johdolla. Merimerkin koko on noin 7 m × 7 m ja sen korkeus on noin 2,5 metriä. Latomuksen huipulla on perimätiedon mukaan ollut puisen huippumerkin jäänteitä vielä 1970-luvulla. Merkin itäinen sivu on sortunut. Kaakkoisrannalla sijaitsee lisäksi vanha, ilmeisesti linnustuksen näkösuojana käytetty matala kivimuuri.
Sartori

Sartori on muun muassa seuraavien henkilöiden sukunimi:
Alessio Sartori (s. 1976), italialainen soutaja
Giovanni Sartori (1924–2017), italialainen valtiotieteilijä
José Lorenzo Sartori (1932–2018), argentiinalainen roomalaiskatolinen piispa
Riccardo Sartori (s. 1994), sveitsiläinen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
The Darker Side of Nonsense

| The Darker Side of Nonsense Dry Kill Logic |
| --- | --- | --- |

Studioalbumin tiedot
 Julkaistu: 5. kesäkuuta 2001
 Tuottaja(t): Eddie Wohl
 Tyylilaji: nu metal
 Kesto: 44.04
 Levy-yhtiö: Roadrunner
Dry Kill Logicin muut julkaisut
| Elemental Evil (EP) 1999 | The Darker Side of Nonsense 2001 | The Dead and Dreaming 2004 |
The Darker Side of Nonsense on nu metal -yhtye Dry Kill Logicin esikoisalbumi, joka julkaistiin 5. kesäkuuta 2001. Seuraavana vuonna yhtye päätti lopettaa sopimuksensa Roadrunner Recordsin kanssa ja albumi jäi yhtyeen ainoaksi kyseisen levy-yhtiön kustantamaksi julkaisuksi.
Kappaleet

Nightmare – 3.06 (säv. Arcuri, Rigano, Thompson)
Feel the Break – 3.07
Pain – 2.59 (säv. Arcuri, Kowatch, Rigano, Thompson)
Nothing – 3.29 (säv. Arcuri, Rigano, Thompson)
Assfault – 3.20 (säv. Arcuri, Rigano, Thompson)
Weight – 4.06 (säv. Kowatch, Rigano, Thompson)
A Better Man Than Me – 2.55 (säv. Arcuri, Rigano, Thompson)
Rot – 4.32 (säv. Arcuri, Rigano, Thompson)
Track 13 – 2.42 (säv. Arcuri, Rigano)
Give Up, Give In, Lie Down – 3.30 (säv. Arcuri, Kowatch, Rigano)
The Stregth I Call My Own – 3.02 (säv. Arcuri, Rigano, Thompson)
Goodnight – 7.16 (sisältää piilokappaleet ”Seb”, säv. Arcuri, Rigano)
Arvostelut

AllMusic:
Aiheesta muualla

The Darker Side of Nonsense discogs.com -sivustolla
The Sunday Times

The Sunday Timesin etusivu 14. toukokuuta 2006.
The Sunday Times on brittiläinen sunnuntaisin ilmestyvä sanomalehti. Lehti on noin 1,3 miljoonan kappaleen levikillään Britannian laajalevikkisin sunnuntailaatulehti. Lehden julkaisija on Times Newspapers Ltd, jonka varsinainen omistaja on Rupert Murdochin omistama News Corp.  Times Newspapers Ltd julkaisee myös The Sunday Timesin sisarlehteä, maanantaista lauantaihin ilmestyvää The Timesia. Nämä lehdet kuitenkin perustettiin itsenäisesti ja ne siirtyivät samaan omistukseen vasta vuonna 1966.
Vuoden 2001 vaaleissa The Sunday Times tuki Tony Blairin työväenpuoluetta. Vuodesta 2005 lähtien se on tukenut kaikissa vaaleissa konservatiivipuoluetta, mutta 2024 lehti tuki jälleen työväenpuoluetta.
The Sunday Timesin päätoimittaja vuodesta 2023 alkaen on Ben Taylor.
Aiheesta muualla

The Sunday Timesin virallinen sivusto. (englanniksi)
Tammilammi (Renko)

| Tammilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°54′53″N, 24°13′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  Renkajoki Matokoskeen 
Järvinumero:  35.884.1.022
Mittaustietoja
Pinnankorkeus:  110 m  
Rantaviiva:  0,798 km  
Pinta-ala:  1,993 ha  
Saaria:  1 
 fiTammilammi 
Tammilammi  tai myös Taimilammi  on Kanta-Hämeessä Hämeenlinnassa Rengon kylän lähellä sijaitseva lampi.
Maantietoa

Lammen pinta-ala on 2,0 hehtaaria ja se on 250 metriä pitkä ja 100 metriä leveä. Järvi sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumalla. Järvi on ilmeisesti syntynyt harjun sivussa olevaan painaumaan eli suppaan . Sen rantaviivan pituus on 800 metriä ja sen rannat ovat metsämaata. Lammen etelärannassa veteen laskeutuu harjun jyrkkä rinne ja pohjoisrannassa veteen laskeutuu tasalakisen deltamuodostuman rinteitä. Siinä on kaakkoispäässä pieni saari ja rannoille on rakennettu kaksi vapaa-ajan asuntoa. Lammen luusua on padottu.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Lammen vedenpinnan korkeus on 110 metriä mpy. Lampi on Renkajoen läpivirtausjärvi, johon tulee vettä Vahteristolta ja josta menee vettä Matokoskeen.
Historiaa

Vuoden 1961 peruskartassa lammen nimi kirjoitettiin vielä ”Taimilammi” eikä sen luusuaa ollut padottu. Siihen on ilmaantunut pato vuoden 1979 karttaan, jolloin myös vedenpinta on kohonnut. Lammella oli tuolloin kaksi saarta. Lammella oli nykyinen nimi vuoden 1989 kartassa.
The Kylie Collection

| The Kylie Collection Kylie Minogue |
| --- | --- | --- |

Remix-albumin tiedot
 Äänitetty : 1987–88
 Julkaistu: 19. joulukuuta 1988
 Tuottaja(t): Stock Aitken Waterman
 Tyylilaji: dancepop
 Levy-yhtiö: Mushroom Records
Kylie Minoguen muut julkaisut
|   | The Kylie Collection 1988 | Kylie's Remixes Volume 1 1989 |
The Kylie Collection on remix-albumi australialaisen laulajan Kylie Minogue. Se on toinen julkaisu albumin Kylie (1988) ja julkaistiin vuonna 1988 Australiassa ja Uudessa-Seelannissa levy-yhtiön Mushroom Records. Albumi sisältää alkuperäisen 10 kappaleita sekä remixejä hänen suosittuja singleä.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | I Should Be So Lucky | 3.24 |  |  |  |  |  |  |  |
| 2. | The Loco-Motion | 3.14 |  |  |  |  |  |  |  |
| 3. | Je Ne Sais Pas Pourquoi | 3.51 |  |  |  |  |  |  |  |
| 4. | It's No Secret | 3.55 |  |  |  |  |  |  |  |
| 5. | Got to Be Certain | 3.17 |  |  |  |  |  |  |  |
| 6. | Turn It into Love | 3.36 |  |  |  |  |  |  |  |
| 7. | I Miss You | 3.15 |  |  |  |  |  |  |  |
| 8. | I'll Still Be Loving You | 3.45 |  |  |  |  |  |  |  |
| 9. | Look My Way | 3.35 |  |  |  |  |  |  |  |
| 10. | Love at First Sight | 3.09 |  |  |  |  |  |  |  |
| 11. | I Should Be So Lucky (Extended Mix)  | 6.08 |  |  |  |  |  |  |  |
| 12. | The Loco-Motion (Kohaku Mix)  | 5.59 |  |  |  |  |  |  |  |
| 13. | Made in Heaven (Maid in Australia Mix)  | 6.20 |  |  |  |  |  |  |  |
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
The Best Job In The World

Hamilton Island ilmakuvassa.
The Best Job In The World (suom. Maailman paras työpaikka) oli Australian Queenslandin osavaltion turismin kehityksestä vastaavan Tourism Queensland -viraston vuonna 2009 julkaisema kampanja, jossa maan turismiviranomaiset etsivät promootiotarkoituksessa Australian itärannikolla sijaitsevalle Hamilton Islandille työntekijää "maailman parhaaseen työpaikkaan". Työpaikan toimenkuvana oli toimia lomasaaren valvojana puolen vuoden ajan ja saada siitä noin 83 000 euron suuruinen palkkio.
Työpaikka sai yhteensä yli 34 000 hakijaa noin 200 maasta. 6. toukokuuta 2009 Australian matkailuviranomaiset valitsivat voittajaksi brittiläisen Ben Southallin. Southallia pisti myrkyllinen Irukandji-meduusa hänen ollessaan viimeisiä päiviä töissä saarella. Southall sai kuitenkin nopeasti hoitoa ja toipui pistoksesta täysin.
Aiheesta muualla

Viralliset sivut